সাঁথিয়ায় বই উৎসবের দিনে বিদ্যালয়ে হামলা
পাবনার সাঁথিয়ায় ১ জানুয়ারি বই বিতরণ উৎসবের দিন উপজেলার বনগ্রাম সমশের আলী টেকনিক্যাল স্কুল অ্যান্ড কলেজে হামলা চালিয়ে শিক্ষকদের মারপিট ও গালিগালাজ করার অভিযোগ পাওয়া গেছে।







এ সময় হামলাকারীরা শিক্ষার্থীদের ভয়ভীতি ও প্রাণনাশের হুমকিসহ অফিসের চেয়ার-টেবিল ভাংচুর করে। তারা শিক্ষকদের অবরুদ্ধ করে রাখে।




হামলায় খাদিজা খাতুন (৩০), মুন্নি খাতুন (২৫), আবু আল সাইদ (৩৫) হারুন অর রশিদ নামে চারজন আহত হন। আহত খাদিজা খাতুন ও মুন্নি খাতুনকে পাবনা জেনারেল হাসপাতালে ভর্তি করা হয়েছে। বাকি দুজনকে প্রাথমিক চিকিৎসা দেওয়া হয়েছে।
খবর পেয়ে আতাইকুলা থানা পুলিশ ঘটনাস্থলে গিয়ে তাদের উদ্ধার করে এবং পরিস্থিতি নিয়ন্ত্রণে আনে। এ ঘটনায় ওই প্রতিষ্ঠানের পরিচালক হারুন অর রশিদ বাদী হয়ে নামীয় ৭ ও অজ্ঞাত ১০-১১ জনকে আসামি করে আতাইকুলা থানায় একটি লিখিত অভিযোগ দায়ের করেন।
আতাইকুলা থানার অফিসার ইনচার্জ (ওসি) হাফিজুর রহমান জানান, খবর পেয়ে ঘটনাস্থলে পুলিশ পাঠিয়েছিলাম। ওদের জমির মালিকানা নিয়ে সমস্যা রয়েছে। অভিযোগ অনুসারে আইনানুগ ব্যবস্থা গ্রহণ করা হবে।

পাবনার সাঁথিয়ায় ১ জানুয়ারি বই বিতরণ উৎসবের দিন উপজেলার বনগ্রাম সমশের আলী টেকনিক্যাল স্কুল অ্যান্ড কলেজে হামলা চালিয়ে শিক্ষকদের মারপিট ও গালিগালাজ করার অভিযোগ পাওয়া গেছে।